**31/1/16**

כללים למגורי חברים מחוץ לקיבוץ

1. חובת החבר למגורים בקיבוץ נובעת הן מן הקבוע בתקנון והן מסיבות חברתיות של חיי קהילה. לפיכך הקיבוץ עומד על קיום חובה זו.
2. הגדרת מגורים בקיבוץ – חבר המתגורר רק בקיבוץ או באופן חריג חבר המתגורר גם במקום אחר אולם מגיע לביתו שבקיבוץ בסופי שבוע באופן קבוע. הבית שבקיבוץ לא יועמד לרשותם של אחרים.
3. חבר אשר רוצה להתגורר מחוץ לקיבוץ חייב לקבל את הסכמתו הכתובה של הקיבוץ לכך.
4. תנאי בלתי חוזר להסכמת הקיבוץ למתן אישור מגורים מחוץ לקיבוץ בכל חלופה שהיא הוא מסירת מלוא ההכנסות של החבר מעבודה, חלף עבודה, קצבאות, פנסיה וכל הכנסה אחרת שחייבת במסירה לקיבוץ לפי החלטות הקיבוץ.
5. אישור הקיבוץ יינתן על פי הקריטריונים הבאים:
6. למשך 3 שנים הראשונות יינתן אישור הקיבוץ לחבר המקיים את תקנון הקיבוץ והחלטותיו בכלל ואת חובת מסירת הכנסותיו לקיבוץ בפרט, ובתנאי שהסדיר את כל חובותיו הכספיים כלפי הקיבוץ.
7. החל מן השנה הרביעית ייתן הקיבוץ אישור לחבר לשהות מחוץ לקיבוץ בהתקיים אחד או יותר מן התנאים הבאים:
   * 1. מסיבות של גיל – חבר/ה מגיל 65 ומעלה.
     2. מסיבות של עבודה – חבר אשר מקום עבודתו הוא מחוץ לקיבוץ ובמרחק העולה על 60 ק"מ מן הקיבוץ יוכל להתגורר מחוץ לקיבוץ כל זמן שמקום עבודתו נמצא במרחק זה מן הקיבוץ.
     3. מסיבות משפחתיות כבדות משקל – במקרים מיוחדים בהם בן/בת זוגו של החבר מתגורר מחוץ בקיבוץ.
     4. בכל מקרה אחר, בהתאם לשיקול דעת הקיבוץ ומסיבות שיפורטו בכתב.

הקיבוץ יוכל לבחון את האישור שניתן מעת לעת בין היתר בהתייחס לשינוי בנסיבות הנ"ל.

1. חבר הגר באישור הקיבוץ בחו"ל יהיה חייב לשאת בתשלומים קבועים לקיבוץ כתנאי להמשך חברותו, כפי שיוחלט מעת לעת.
2. הגוף המוסמך לאשר שהות מחוץ לקיבוץ הוא ועד ההנהלה.
3. הקיבוץ יוכל לבטל את האישור בכל מקרה שבו החבר לא יקיים את התנאים הנ"ל ומכל סיבה מוצדקת אחרת.

\\KGADV\timin\tmpDocs\שדה נחמיה 37\שדה נחמיה 37-0\230652מגורים מחוץ לקיבוץ.rtf